Diari Oficial de la Generalitat Valenciana


Sumari del DOGV 7076, del 26-07-2013 (2013/7192)

RESOLUCIÓ de 25 de març de 2013, del secretari autonòmic de Justícia, per la qual s'acorda ratificar l'acord d'extinció i el balanç de liquidació aprovats pel Patronat de la Fundació Cultural Dominicos València Sant Vicent Ferrer de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7076

Data del DOGV
:   26-07-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7192


Data del document
:   25-03-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 25 de març de 2013, del secretari autonòmic de Justícia, per la qual s'acorda ratificar l'acord d'extinció i el balanç de liquidació aprovats pel Patronat de la Fundació Cultural Dominicos València Sant Vicent Ferrer de la Comunitat Valenciana. [2013/7192]  
Vist l'expedient sobre ratificació pel Protectorat de l'acord d'extinció adoptat pel Patronat de la Fundació Cultural Dominicos València Sant Vicent Ferrer de la Comunitat Valenciana, d'ara en avant la fundació, d'acord amb els següents,  
  
Fets  
Primer. Amb data registre d'entrada en el Registre General de la Conselleria de Justícia i Benestar Social 30 de maig de 2012 de la llavors Conselleria de Justícia i Benestar Social, la fundació esmentada va presentar una sol·licitud de ratificació de l'acord d'extinció adoptat pel seu patronat el 3 de març de 2012, per la impossibilitat material del compliment dels fins fundacionals.  
Este acord consta protocol·litzat en escriptura pública de 15 de març de 2012, autoritzada pel notari Diego Simó Sevilla del Col·legi de València, núm. de protocol 539. En eixa mateixa reunió de 3 de març de 2012 es va aprovar, segons consta igualment protocol·litzat, el balanç de liquidació.  
Segon. La fundació es va inscriure per Resolució de data 28 de novembre de 2006, del secretari autonòmic de Justícia de la Conselleria de Justícia, Interior i Administracions Públiques, classificada amb el caràcter cultural, i la seua fundadora és l'Orde de Predicadors Província d'Aragó, Cúria Provincial, representada pel prior provincial, Antonio García Lozano.  
Segons l'article 6 dels estatuts, «l'objecte i finalitat de la fundació és la promoció de la figura de Sant Vicent Ferrer, i de les obres i institucions lligades a la figura del sant i vinculades als dominics de la Comunitat Valenciana».  
L'últim patronat inscrit en el Registre de Fundacions de la Comunitat Valenciana, per Resolució de 3 de gener de 2011, del secretari autonòmic de Justícia, és el següent: president: el prior provincial frare Esteban Pérez Delgado, fins al 10 d'agost de 2013. Vicepresident tresorer: frare Antonio Gómez Gamero, fins al 10 d'agost de 2013. Secretari patró: frare Vicente Botella Cubells, fins al 10 d'agost de 2013 i vocal: frare Juan Mengual Moll, fins al 10 d'agost de 2013.  
La dotació inicial de la fundació, va ser de trenta mil euros (30.000 €), aportats en efectiu metàl·lic per la fundadora.  
Tercer. La causa legal al·legada per la fundació és la impossibilitat del compliment de fi fundacional, de conformitat amb la lletra c), de l'article 31 de la Llei 50/2002, de 26 de desembre de Fundacions. Segons l'acord adoptat, el patronat la va fonamentar assenyalant el següent: «resulta impossible el desenrotllament dels fins i activitats per als quals va ser creada. En concret, a l'hora de materialitzar les actuacions específiques per a la promoció de la figura de Sant Vicent Ferrer, es va constatar la falta de mitjans econòmics (subvencions, donacions de particulars) per a realitzar aquelles actuacions que mes interés despertaven, i, a més a més, es van posar de manifest les discrepàncies dins del patronat sobre els projectes que havien de dur-se a terme. Situació que va quedar profundament aguditzada amb l'arribada de la crisi econòmica, amb la qual les possibilitats d'obtenció de recursos externs es van veure pràcticament extingides».  
Quart. En la sessió de 3 de març de 2012 es va nomenar liquidador al patró-vicepresident i tresorer, Antonio Gómez Gamero.  
El patronat acorda que el romanent resultant, després de la liquidació, siga atribuït a «la Casa Natalícia de Sant Vicent Ferrer», entitat sense ànim de lucre, inscrita en el Registre d'Entitats Religioses amb el núm. 1432-a/9. SE/B, NIF M8601767Z, «coneguda popularment com el Pouet de Sant Vicent, que representa l'obra més autènticament vicentina, on, amb major identitat es realitzarà la divulgació de la figura del sant, tant des del punt de vista cultural i educatiu, com del religiós».  
Respecte a això, l'article 35 dels estatuts de la fundació assenyala, en l'apartat 2n, el següent: «En cas d'extinció, als béns i drets que resulten de la liquidació se'ls donarà la destinació que el patronat determine amb el beneplàcit del protectorat i d'acord amb allò que s'ha ordenat amb la legislació que resulte aplicable.»  
Quint. Consta un informe de la Secció de Comptabilitat del Servici d'Entitats Jurídiques, de 6 de novembre de 2012, d'acord amb el qual es posa de manifest que la fundació va esmenar la falta de presentació de documentació comptable de diversos exercicis, i conclou que:  
«De l'anàlisi dels comptes presentats, que ja han sigut depositats, i de la informació subministrada per l'entitat bancària depositària de la dotació, es desprén que la fundació no ha tingut cap activitat, que els únics gastos realitzats van ser els ocasionats pel pagament de les escriptures d'inscripció i pels consegüents costos anuals de manteniment del compte corrent, quantitats que foren reposades, amb data 12 d'agost de 2010, amb un ingrés de 730,00 euros, fins a reintegrar la totalitat dels 30.000,00 euros de la dotació fundacional.  
Segons el balanç de situació, tancat a 31 de desembre de 2010, adjunt a la seua sol·licitud d'extinció, la fundació té un actiu total de 30.000,00 euros, materialitzat en el compte bancari de què és titular. L'esmentat balanç coincidix amb el presentat en l'escriptura d'extinció i en ambdós balanços no figuren ni comptes de deutors ni de creditors, per la qual cosa no són necessàries ulteriors operacions de liquidació, excepte l'autorització de la transferència del romanent de 30.000,00 euros, a l'entitat sense ànim de lucre «Casa Natalícia de Sant Vicent Ferrer», proposada en la sol·licitud d'extinció per la mateixa fundació.  
Conclusió.  
Per tot l'anterior, s'emet el present informe favorable a l'extinció sol·licitada.»  
Sext. Atenent estos antecedents, la comissió de protectorat, en la seua sessió de 12 de març de 2013, emet un informe favorable, entre altres, el punt del dia corresponent a la ratificació de l'acord d'extinció i liquidació aprovat pel Patronat de la Fundació Cultural Dominicos València Sant Vicent Ferrer de la Comunitat Valenciana, en els termes expressats en els apartats precedents.  
  
Fonaments de dret  
Primer. L'article10 del Decret 19/2012, de 7 de desembre, del president de la Generalitat, pel qual es determina les conselleries en què s'organitza l'administració de la Generalitat, disposa l'assignació a la Conselleria de Governació i Justícia de les competències, entre altres, en matèria de fundacions.  
Al seu torn, l'article 28 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, així com l'article 11 del Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, establixen que la Secretaria Autonòmica de Justícia assumix les competències entre altres, en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la conselleria competent en matèria de fundacions, i que correspon al conseller la titularitat del protectorat, sense perjuí de la possibilitat de la seua delegació o desconcentració.  
Tercer. Esta Secretaria Autonòmica de Justícia és competent per a conéixer i resoldre el present expedient per delegació de l'exercici de competències en virtut del que disposa la Resolució de 15 d'octubre de 2011, de la Conselleria de Justícia i Benestar Social, sobre delegació en la Secretaria Autonòmica de Justícia de l'exercici de determinades competències en matèria de fundacions.   
En tot cas, de conformitat amb l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les resolucions administratives que s'adopten per delegació es consideraran dictades per l'òrgan delegatori.  
Quart. De conformitat amb l'article 25 de la Llei 8/1998, de 9 de desembre, de Fundacions de la Comunitat Valenciana,  
«1. L'extinció de les fundacions es regirà pel que disposen els articles 31 i 32 de la Llei 50/2002, de 26 de desembre, de Fundacions.   
  
2. L'acord d'extinció o, si és el cas, la resolució judicial s'inscriuran en el Registre de Fundacions de la Comunitat Valenciana».  
El dit article 31 de la Llei 50/2002, assenyala «la fundació s'extingirà:  
c) Quan siga impossible la realització del fi fundacional, sense perjuí del que disposen els articles 29 i 30 de la present llei.  
D'acord amb allò que s'ha assenyalat en l'article 32 del mateix text legal, relatiu a les formes d'extinció:  
«2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del patronat ratificat pel protectorat.  
Si no hi haguera acord del patronat, o este no fóra ratificat pel protectorat, l'extinció de la fundació requerirà resolució judicial motivada, que podrà ser instada pel protectorat o pel patronat, segons els casos.  
  
Quint. De conformitat amb l'article 26 de l'esmentada Llei 8/1998, l'extinció suposa l'obertura del procediment de liquidació, i es reflectiran les oportunes operacions en el balanç de liquidació, cosa que requerix, igualment, l'aprovació del patronat i la corresponent ratificació del protectorat.  
Així mateix, els articles 39 i 40 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, regulen els requisits i procediments d'extinció i liquidació de les fundacions.  
De tal forma, l'article 39 de l'esmentat reglament establix que:  
«1. Quan el patronat acorde extingir la fundació per haver-se realitzat íntegrament el fi fundacional, per resultar impossible la seua realització o per concórrer qualsevol altra causa prevista en l'acte constitutiu o en els estatuts, haurà de sol·licitar la ratificació del protectorat, per a la qual cosa acompanyarà la documentació següent:  
a) Certificació de l'acord d'extinció adoptat pel patronat, emesa pel secretari o la secretària amb el vistiplau del president o la presidenta.  
  
b) Memòria justificativa de la concurrència d'una causa d'extinció específica de les previstes en el primer paràgraf d'este apartat. En el cas que la causa d'extinció siga la impossibilitat de realitzar el fi fundacional, caldrà justificar, a més, la improcedència o la impossibilitat de modificar els estatuts o de dur a terme un procés de fusió.  
  
c) Els comptes de l'entitat a la data en què es va adoptar l'acord d'extinció.  
d) El projecte de distribució dels béns i drets resultants de la liquidació i, en el cas de no dur-se a terme pel propi patronat, proposta de designació de liquidadors i pla d'actuació que tinguen».  
  
Per la seua banda l'article 40.2 del reglament assenyala que:  
«Durant el procés de liquidació, el patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Sense perjuí de l'anterior, el patronat podrà apoderar o delegar l'execució material dels seus acords relatius al procés de liquidació».  
Sext. L'esmentat article 26 de la Llei 8/1998, de 9 de desembre, de Fundacions de la Comunitat Valenciana disposa,  
«2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. A falta d'això, esta destinació podrà ser decidida, en favor de les mateixes fundacions i entitats mencionades, pel patronat, quan tinga reconeguda esta facultat pel fundador, i, a falta d'eixa facultat, correspondrà al protectorat complir eixa comesa.  
Per la seua banda, els estatuts de la fundació disposen en l'article 35 que, «En cas d'extinció, als béns i drets que resulten de la liquidació se'ls donarà la destinació que el patronat determine amb el beneplàcit del protectorat i d'acord amb allò que s'ha ordenat amb la legislació que resulte aplicable.»  
Sèptim. Atenent a l'article 47.14 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, són actes objecte d'inscripció en el Registre de Fundacions de la Comunitat Valenciana, entre altres: «L'extinció de la fundació, la liquidació, i destinació donada als béns fundacionals».  
  
Octau. S'ha donat compliment al que preveu l'article 41.2 g) del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell que establix:   
«2. En l'exercici de les funcions que li corresponen, el protectorat podrà sol·licitar un informe de la comissió i, en particular, en els supòsits següents:  
g) En l'exercici de les potestats que té atribuïdes en matèria de modificació, fusió i extinció de fundacions».  
  
Vistos els preceptes legals citats, els articles 39 i 40 del Reglament de Fundacions de la Comunitat Valenciana (aprovat pel Decret 68/2011, de 27 de maig, del Consell) i la resta de generals de pertinent aplicació, així com allò que s'ha informat per la comissió del protectorat de 12 de març de 2013, resolc:  
  
Primer  
Ratificar l'acord d'extinció de la Fundació Cultural Dominicos València Sant Vicent Ferrer de la Comunitat Valenciana, així com el balanç de liquidació aprovat pel seu patronat, d'acord amb els acords adoptats pel seu patronat el 3 de març de 2012, en els termes descrits en la present resolució.  
  
Segon  
Inscriure en el Registre de Fundacions de la Comunitat Valenciana la ratificació de l'esmentat acord d'extinció i del balanç de liquidació.  
  
  
Tercer  
Establir com a destinatari dels béns i drets resultants de la liquidació «la Casa Natalícia de Sant Vicent Ferrer», entitat sense ànim de lucre, inscrita en el Registre d'Entitats Religioses amb el núm. 1432-a/9. SE/B, NIF Q2902231A.  
De conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana la Fundació haurà d'acreditar la transferència del romanent a l'esmentada entitat aportant el justificant bancari de la transferència que sol·licita la baixa en el Registre de Fundacions de la Comunitat Valenciana de la Fundació.  
El dit article assenyala així:  
«1. L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Acabades les operacions, formarà l'oportú balanç de liquidació, que haurà de ser aprovat pel patronat i sotmés a la ratificació pel protectorat. Feta la ratificació, es procedirà a complir el que disposa l'apartat següent, per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la baixa, a sol·licitud del patronat, per un escrit dirigit al registre a què s'acompanyarà la certificació de l'acord aprovatori del balanç de liquidació, la ratificació pel protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel protectorat».  
  
Notifiqueu esta resolució, que és definitiva en via administrativa i contra la qual es pot interposar un recurs contenciós administratiu davant de la Sala del Contenciós Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, d'acord amb el que establixen els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de poder interposar, si és el cas, un recurs potestatiu de reposició, en el termini d'un mes, a comptar des de l'endemà de la notificació, davant del conseller de Governació i Justícia, o qualsevol altre recurs que estime procedent.   
  
  
València, 25 de març de 2013.- El secretari autonòmic de Justícia: Antonio Gastaldi Mateo.